У тутэйшым лагеры для бежанцаў таксама поўна савецкіх. Землякоў нашых прываліла аж цэлая каманда, “наваполацкія” называюцца. Ніхто з іх ні на які прытулак не спадзяваецца — хлапцы проста выкарыстоўваюць сітуацыю, каб крышку бабак адбіць, карыстаючыся спецыфікай фінскіх законаў. Землякі ўжо прапаноўвалі мне драбязу ад шкарпэтак да рознага электроннага начыння. Прыйшлося расчараваць — кажу, я сам з рознічным таварам працую. Здзівіліся, паверылі і змянілі тэму.